TÖRVÉNYEINK TÖRTÉNETE AZ AUSZTRIAI HÁZ ALATT. 329 
ból, a bécsi békekötésnek határozatához képest, a lekötési összegnek le- 
tételével váltassanak vissza. 
A koronázás utáni ágazatoknak száma 27 , s közőlök 
I. Ideigleni, és csupán nap szükségein segélő rendeletűek : 
A 2-ik ágazat, mely a helyreállított békének föntartása végett ren- 
deli: hogyha ki, bármely rend- vagy állapotbeli legyen, a törököknek 
vagy akárkiknek, kikkel béke köttetett, tartományába betörne, vagy a sze- 
gény föld népét vagy a nemességet magát sanyargatni merészlené , azt, ha 
valamely főpap , országnagy, nemes, vagy város jószágán tetten kapatnék , 
ugyanaz vagy tisztje, és ha ezek meg nem tennék , a fő- vagy alispán per 
útján halállal büntetni tartozzék , — a tetten nem kapott nemest mindaz- 
által a fő- vagy alispán előbb a legközelebb tartandó köztörvényszékre 
vagy gyülésre megidéztetni, és ha oda meg nem jelenne , levelessé tenni , 
és országszerte üldöztetni köteles lévén. Továbbá hogy hasonlóképen az 
ilyeneknek pártolóit is a földesurak, és ezek elégtelenek lévén, a nádor vagy 
főkapitány, Slavóniában pedig a bán, vagy ha a pártoló főúr, nemes, vagy 
város lenne, a fő- vagy alispán elé idéztessék és büntessék meg. Azután hogy 
arról is legyen gondoskodás, hogy a törökök se tegyenek az országban ká- 
rokat, hanem magokat a békekötéshez alkalmazzák, és hogy e végből a 
határok mindenütt bizonyosságra hozassanak. Végre, hogy a legeltetések 
által szülemleni szokott károsításoknak megelőzésére, a béke mindenfelől 
helyre lévén állítva, a katonai legeltetések törültessenek el. 
A 3-ik ágazat, melyben rendeltetik: 1) Hogy erőszakoskodások és 
elfoglalások miatt bármely törvények vagy vármegyei rendeleteknél fog- 
vást 1592-ik év óta indított minden perek folyamokban maradjanak , és a 
már elitéltek elitélteknek vétessenek. — 2) Hogy, ha mely birtoki jogok 
törvényszerű végrehajtás után el- vagy visszafoglaltattak volna vagy ezután 
el- vagy visszafoglaltatnának, azokat, ellentnem állván az évnek leforgása, 
hivatalának vesztesége alatt a fő- vagy alispán, és ezek azt megtenni nem 
bírván vagy nem akarván, a nádor, s Felsó-Magyarországban a főkapitány, és 
Slavóniában a bán azonnal minden per nélkül adja azoknak, kiktól elvétet- 
tek, vissza, kik mégis a büntetést, ha azt kivánnák, törvény útján keressék. 
A 7-ik ágazat, mely rendeli: hogy Kabold , Kőszeg és Borostyán- 
kő Magyarországhoz tartozván, mind az adózásokra mind az ország más ter- 
heire nézve ne ausztriai, hanem magyar hatóság és törvény alatt álljanak , 
és a vármegyékbe kebleztessenek bé. 
M. TT. ÉVK. VIII. 2. 42 
